આ વર્ષે કેસરનું મબલખ ઉત્પાદન થતાં એપ્રિલ મહિનાની મધ્યમાં જ કેરીમાં ફળોની રાણી કહેવાતી કેસર કેરીની હરાજી શરૂ કરી દેવામાં આવી છે. આ વર્ષે કેસર કેરીની ઉપજ સારી થઈ છે. તેથી વેપારીઓ આશા વ્યક્ત કરી રહ્યા છે કે સાથે કેરીનાં ભાવમાં સ્થિરતા રહેશે અને દરેક લોકો કેરીનો મધુરો સ્વાદ માણી શકશે. આ વર્ષે હજી સુધી કેરીના પાકને કોઈ કુદરતી આપત્તિ નડી નથી તેથી કેસરના પાકમાં ઘણો વધારો જોવા મળ્યો છે.